Entréguense los gallardones lliterarios del Gobiernu d’Asturies
#000005
La Conseyería d’Educación y Cultura entrega los gallardones lliterarios en llingua asturiana del 2018
#000006
La Conseyería d’Educación y Cultura va entregar güei, xueves 13 d’avientu, a les 19:30 hores nel paraninfu de la Universidá d’Uviéu los seis premios lliterarios que’l Gobiernu asturianu convocó nel 2018 cola mira d’afitar la llingua asturiana como vehículu d’espresión lliteraria de primer orde.
#000008
Nel actu va dase a los gallardonaos una pieza artística en reconocencia a la calidá de la so obra y la so significación como aportaciones sobresalientes y innovadores a la creación lliteraria en llingua asturiana. La gala va cuntar amás cola actuación musical d’Héctor Braga.
#000010
El xuráu concedió’l premiu a la so obra El visitante impropiu, que describe nel acta como una novela ambiciosa con gran oficiu narrativu que representa una propuesta poco habitual na lliteratura asturiana pol so trabayu d’ambientación minuciosu y brillante, amás de tener una trama construyida hábilmente .
#000013
El xuráu concedió’l premiu al so poemariu Allumamientu al destacar la so orixinalidá temática, amás de la destreza rítmica y la bayura estilística de los poemes, que-y dexen construyir una voz poética singular pa reflexonar sobre la paternidá dende una concepción esperiencial .
#000016
L’acta del xuráu reconoz na so obra premiada Asturploitation la relevancia social del tema tratáu y la propuesta estratéxica que fai pal impulsu del sector audiovisual en llingua asturiana, documentada con minuciosidá y rigor .
#000019
L’acta del fallu d’esti gallardón destaca n’Invisible, la obra premiada, un tratamientu de temes d’actualidá con personaxes reales, con una bona estructura narrativa y un estilu lliterariu cargáu d’imáxenes simbóliques .
#000022
Anxelu González Fernández ye un ilustrador de trayectoria profesional dilatada. Trabayó pa delles editoriales (Pintar-Pintar, Satori, Zander, Asturtoons) en proyectos de lliteratura infantil, proyectos educativos y cómics; imparte talleres d’ilustración y diseñu gráficu y tien la so propia empresa de creación d’imáxenes corporatives y publicitaries.
#000024
Higiénico Papel Teatro cunta ventidós años d’esperiencia ininterrumpida y más de trenta espectáculos producíos y estrenaos, siempre con gran éxitu de públicu y crítica qu’avalen la trayectoria d’esta compañía, con un repertoriu ampliu que destaca pola diversidá temática y espresiva de les sos propuestes, marcaes por un sellu personal elegante que conxuga toques de humor, provocación y poesía. El compromisu cola calidá y el rigor de les sos producciones fai que la consideren como una de les compañíes de referencia na cartelera asturiana, con una repercusión nacional notable.
#000027
Ente les cuatro obres finalistes, que se representaron a lo llargo del mes de payares nel Teatru Filarmónica d’Uviéu, el xuráu decidió por mayoría conceder el premiu al espectáculu Hansel y Gretel al reconocer nél una adaptación fecha con muncha sensibilidá, humor y inxeniu, onde se mecen los personaxes del cuentu colos de la obra y los intérpretes, nun xuegu metateatral cenciellu y brillante. Too ello con un gran cuidáu llingüísticu .
#000028